Mennesker og medier

Det er kulturen den er gal med. Nogenlunde sådan lyder konklusionen på TV2 efter et sexisme-krisemøde tirsdag i denne uge. Hvordan det skal blive anderledes og hvad den "gale" kultur betyder for seere, lyttere og læsere, diskuterer TV2News-chefredaktør Ulla Pors med DR-nyhedsdirektør Sandy French, Politikens kulturredaktør Mette Davidsen-Nielsen og Mandag Morgen-redaktionschef Tanja Nyrup Madsen, som har formuleret ti bud mod sexisme. DR-offensiv mod mediegigant: Med en startpris på 59 kroner om måneden åbnede Disney-koncernen i denne uge sit enorme streaming-univers i Danmark. Disney+ kan gøre stort indhug blandt de yngste seere, og derfor lancerede DR onsdag en offensiv med blandt andet comeback til Kaj og Andrea. Samtidig sendte generaldirektør Maria Rørbye Rønn en hilsen til politikerne med opfordring til at sikre nok muskler i kampen med de store streamingtjenester. Støtte til nødlidende aviser: Bliver der smidt gode penge efter dårlige, når statskassen yder særlig coronastøtte til ugeaviser? Spørgsmålet rejses af Peter Nyholm, chefredaktør på onlinemediet InsideBusiness. Debat med ham og chefredaktør Claus Krogh fra Jyllands-Postens Lokalaviser, som ifølge foreløbig opgørelse har fået millioner af skattekroner - samtidig med at en række nye digitale medier får nej til støtte. Tavs Radio Loud: Det går skidt med lyttertallene på DAB, men det går godt med podcast og sociale medier. Sådan er status ifølge Radio Loud selv efter knap et halvt år i luften. Men den udskældte radiostation vil ikke ud med tal, der angiveligt viser, at det går den rigtige vej. Skriv til menneskerogmedier@dr.dk. Vært og producent: Kurt Strand. (Sendes også 00.05, søndag 13.03 og 3.03). Vis mere